पाएं अपने शहर की ताज़ा ख़बरें और फ्री ई-पेपरडाउनलोड करें
ऐतिहासिक शहर हांसी और आसपास के ग्रामीण इलाके में शुक्रवार देर रात को आई आंधी से भारी नुकसान हुआ है। यहां एक कॉलेज का शेड उड़कर बाहर की मार्केट में जा गिरा। एक अस्पताल में भी खासा नुकसान हुआ है, वहीं कई मकान और दुकानों की बिल्डिंग भी क्षतिग्रस्त हो गई। जगह-जगह खंभे और पेड़ गिर जाने से शनिवार दोपहर तक रोड जाम की स्थिति रही, वहीं शाम तक बिजली सप्लाई भी बाधित रही।
दिनभर की झुलसा देने वाली गर्मी के बाद शाम को एकाएक मौसम बदला। लोगों ने कुछ राहत महसूस की। खाया-पीया और सो गए। इसके बाद रात करीब साढ़े 11 बजे अचानक तेज आंधी चलने लग गई। इस दौरान लोगों को परेशानी का सामना करना पड़ा, वहीं बहुत जगह नुकसान भी यह हलचल लेकर आई है। आंधी में SD वुमैन कॉलेज की पार्किंग का शेड उडकर बाहर की मार्केट में जा गिरा। इससे मार्केट के दुकानों के छज्जे, दुकानों के आगे लगे शेड, संजीवनी अस्पताल की बिल्डिंग डैमेज हो गई। SD कॉलेज मार्केट एसोसिएशन के प्रधान अजय सैनी ने बताया कि मार्केट द्वारा कुछ समय पहले यहां नए CCTV कैमरे लगाए गए थे। तूफान से कैमरों को भी नुकसान पहुंचा है और वायरिंग को भी।
आंधी से कई जगह बिजली के खंभे और पेड़ वगैरह भी गिर गए। इसकी वजह से शनिवार दोपहर तक रोड जाम की स्थिति रही। वहीं शहर में दो खंभों पर लगा ट्रांसफार्मर सडक पर गिर गया। इससे गांधी कॉलोनी, बैंक कॉलोनी, सुभाष नगर, SD कॉलेज रोड, भगत सिंह रोड, उमरा गेट तक और प्रताप बाजार तक के क्षेत्र की बिजली बाधित हो गई। बिजली की सप्लाई भी करीब 16 घंटे के बाद सुचारू हो पाई। बिजली निगम के अधिकारियों का कहना था कि एक बार अस्थायी रूप से सप्लाई चालू की गई। खंभे लगाने और मरम्मत में कुछ समय लगेगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn